EUROOPAN YHTEISÖJEN KOMISSIO 
Bryssel, 02.06.1998 
KOM(1998)3391opull. 
Ehdotus: 
NEUVOSTON PÄÄTÖS 
geneettisesti muunnetun maissin (Zea mays £.), 
jolla yhdistetyn muuntamisen avulla on Bt-endotoksiinigeenin sille antamat 
insektisidiset ominaisuudet ja lisääntynyt sietokyky 
glufosinaattiammonium-nimiselle rikkakasvien torjunta-aineelle, 
myynnin väliaikaisesta kieltämisestä Itävallassa 
(Komission esittämä) 

XI/282/97-versio 4 
PERUSTELUT 
1. Komissio teki 23. tammikuuta 1997 päätöksen Ciba-Geigyn ilmoittaman 
geneettisesti muunnetun maissin markkinoille saattamisesta direktiivin 90/220/ETY 
21 artiklan mukaisesti. Päätös tehtiin sen jälkeen, kun torjunta-aineita käsittelevä 
tiedekomitea, eläinten ravitsemusta käsittelevä tiedekomitea ja elintarvikealan 
tiedekomitea olivat antaneet lausuntonsa. 
2. Ranskan toimivaltaiset viranomaiset antoivat tarvittavan luvan 5. helmikuuta 1997 
direktiivin 90/220/ETY 13 artiklan mukaisesti. 
3. Itävalta ilmoitti 17. helmikuuta 1997 komissiolle kieltäneensä Bt-maissin myynnin 
alueellaan 14. helmikuuta 1997 päivätyllä asetuksella. 
4. Itävallan viranomaisten perustelut, jotka koskivat antibioottigeenin siirtymisen 
ihmisen terveydelle ja ympäristölle mahdollisesti aiheutuvia haittavaikutuksia sekä 
mahdollista hyönteisten Bt-toksiiniresistenssiä, toimitettiin 28. helmikuuta 1997 
kolmelle asiaa aikaisemmin käsitelleelle tiedekomitealle, joille esitettiin seuraavat 
kysymykset: 
a) Voidaanko Itävallan toimittamia tietoja pitää uutena tieteellisenä tietona, 
jota komiteat eivät ottaneet huomioon laatiessaan lausuntoaan? 
b) Olisiko komiteoiden katsottava toimitettujen tietojen perusteella, että tuote 
aiheuttaa vaaraa ihmisen terveydelle ja ympäristölle? 
5. Mainitut kolme tiedekomiteaa antoivat lausuntonsa toimitetuista tiedoista 
seuraavasti: elintarvikealan tiedekomitea 21. maaliskuuta 1997, torjunta-aineita 
käsittelevä tiedekomitea 10. huhtikuuta 1997 ja eläinten ravitsemusta käsittelevä 
tiedekomitea 12. toukokuuta 1997. Lausuntojen mukaan Itävallan toimittamat tiedot 
eivät sisällä uusia todisteita, jotka antaisivat aihetta tarkistaa tiedekomiteoiden 
lausuntoja. 
6. Tämän seurauksena komissio vaati 10. syyskuuta 1997 tekemässään 
päätösluonnoksessa Itävaltaa kumoamaan kansallisen säädöksen, jolla Bt-maissin 
myynti kielletään Itävallan alueella. Päätösluonnos annettiin sääntelykomitean 
käsiteltäväksi direktiivin 90/220/ETY 21 artiklan mukaisesti. 
7. Sääntelykomitea, jota oli pyydetty antamaan lausuntonsa kirjallisella menettelyllä, 
ei ollut 13. huhtikuuta 1998 mennessä antanut lausuntoaan komission 
päätösluonnoksesta. Direktiivin 90/220/ETY 21 artiklan mukaisesti komissio tekee 
viipymättä neuvostolle ehdotuksen tarvittavista toimenpiteistä. Neuvosto ratkaisee 
asian määräenemmistöllä. 
8. Mainitussa 21 artiklassa säädetään myös, että jos neuvosto ei ole ratkaissut asiaa 
kolmen kuukauden kuluessa siitä, kun asia on tullut vireille neuvostossa, komissio 
tekee päätöksen ehdotetuista toimenpiteistä. 
9. Markkinoille saattamista koskevan päätöksen yhteydessä komissio päätti 18. 
joulukuuta 1996 käynnistää ohjelman hyönteisten Bt-maissiresistenssin 
seuraamiseksi. Toimivaltaiset viranomaiset perustivat direktiivin 90/220/ETY 
nojalla hyönteisten Bt-resistenssiä käsittelevän asiantuntijaryhmän, joka on laatinut 
luonnoksen seurantasuunnitelmaksi. Seurantasuunnitelmaa on tarkoitus noudattaa, 
kun Bt-kasvien viljely alkaa Euroopan yhteisössä. Asianomaiset tiedekomiteat 
osallistuvan täysimääräisesti seurantasuunnitelman valmisteluun. 
10. Samanaikaisesti perustettiin direktiivin 90/220/ETY nojalla toimivaltaisten 
viranomaisten muodostama ryhmä, jonka tehtävänä on arvioida yleisesti ihmisen 
terveyteen ja ympäristöön mahdollisesti kohdistuvia haittavaikutuksia, jotka 
johtuvat antibioottiresistenssigeenien siirtymisestä kasveista mikro-organismeihin. 
Asianomaiset tiedekomiteat osallistuvat täysimääräisesti tähän työhön. 
XI/282/97-versio 3 
Ehdotus: 
NEUVOSTON PÄÄTÖS 
geneettisesti muunnetun maissin (Zea mays L.), 
jolla yhdistetyn muuntamisen avulla on Bt-endotoksiinigeenin sille antamat 
insektisidiset ominaisuudet ja lisääntynyt sietokyky 
glufosinaattiammonium-nimiselle rikkakasvien torjunta-aineelle, 
myynnin väliaikaisesta kieltämisestä Itävallassa 
(Komission esittämä) 
3 fto^> 

FI/11/97/02820300. WOO (EN) 
por 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon geneettisesti muunnettujen organismien tarkoituksellisesta levittämisestä 
ympäristöön 23 päivänä huhtikuuta 1990 annetun neuvoston direktiivin 90/220/ETY1, 
sellaisena kuin se on viimeksi muutettuna komission direktiivillä 97/35/EY2, ja erityisesti 
sen 16 artiklan 2 kohdan, 
ottaa huomioon komission ehdotuksen, 
sekä katsoo, että 
geneettisesti muunnetun maissin (Zea mays L.), jolla yhdistetyn muuntamisen avulla on 
Bt-endotoksiinigeenin sille antamat insektisidiset ominaisuudet ja lisääntynyt sietokyky 
glufosinaattiammonium-nimiselle rikkakasvien torjunta-aineelle, saattamisesta 
markkinoille neuvoston direktiivin 90/220/ETY mukaisesti 23 päivänä tammikuuta 1997 
tehdyllä komission päätöksellä 97/98/EY3 on päätetty, että lupa voidaan antaa edellä 
mainitun tuotteen markkinoille saattamiseksi, 
Ranskan viranomaiset ovat 5 päivänä helmikuuta 1997 antaneet tällaisen luvan, 
direktiivin 90/220/ETY 13 artiklan 5 kohdan mukaisesti tuotetta saa käyttää koko 
yhteisön alueella, 
Itävalta on kieltänyt väliaikaisesti kyseisen geneettisesti muunnetun maissin myynnin 
säädöksellä, joka tuli voimaan 14 päivänä helmikuuta 1997, 
Itävalta on 17 päivänä helmikuuta 1997 ilmoittanut komissiolle ja muille jäsenvaltioille 
kyseisestä toimesta ja esittänyt päätökselleen perustelut direktiivin 90/220/ETY 16 
artiklan 1 kohdan mukaisesti, 
komission on tehtävä asiassa päätös mainitun direktiivin 16 artiklan 2 kohdan mukaisesti, 
komissio on pyytänyt lausunnot Itävallan esittämistä tiedoista komission päätöksellä 
76/791/ETY4 perustetulta eläinten ravitsemusta käsittelevältä tiedekomitealta, komission 
1 EYVLN:o LI 17, 8.5.1990, s. 15. 
2 EYVL N:o L 169,27.6.1997, s. 72. 
3 EYVLN:oL31, 1.2.1997, s. 69. 
4 EYVL N:oL 279, 9.10.1976, s. 35. 
4-
FI/11/97/02820300.W00 (EN) 
por 
päätöksellä 95/273/ETY5 perustetulta elintarvikealan tiedekomitealta sekä komission 
päätöksellä 78/436/ETY6 perustetulta torjunta-aineita käsittelevältä tiedekomitealta, 
tiedekomiteat eivät katso Itävallan esittämien tietojen sisältävän sellaista uutta ja 
olennaista tieteellistä todistusaineistoa, jota ei olisi otettu huomioon asiaa alun perin 
arvioitaessa ja joka edellyttäisi komiteoiden kyseisestä tuotteesta antamien alkuperäisten 
lausuntojen tarkistamista, 
Itävallan viranomaiset ovat toimittaneet 9 päivänä toukokuuta 1997 lisätietoja siitä, miten 
todennäköisesti hyönteisille kehittyy Bt-toksiiniresistenssi, 
torjunta-aineita käsittelevä komitea on jo ottanut täysin huomioon hyönteisten Bt-
maissiresistenssin kehittymisestä aiheutuvat ympäristövaikutukset, 
nykyisen tietämyksen perusteella ei ole syytä epäillä tuotteen olevan vaaraksi ihmisten 
terveydelle tai ympäristölle, 
Itävallan toteuttamat toimenpiteet on sen vuoksi kumottava, ja 
direktiivin 90/220/ETY 21 artiklalla perustettu komitea, jota on kuultu kirjallisella 
menettelyllä 16 päivänä maaliskuuta 1998, ei ole antanut lausuntoaan komission 
päätösehdotuksessa säädetyistä toimenpiteistä, 
ON TEHNYT TÄMÄN PÄÄTÖKSEN: 
5 EYVLN:oL 167, 18.7.1995, s. 22. 
6 EYVLN:oL 124, 12.5.1978, s. 16. 
5-
FI/11/97/02820300.W00 (EN) 
por 
1 artikla 
Itävallan on 20 päivän kuluessa tämän päätöksen tiedoksi antamisesta kumottava 
antamansa kansalliset säännökset, joilla kielletään komission päätöksen 97/98/EY 
mukaisen ja Ranskan viranomaisten 5 päivänä helmikuuta 1997 hyväksymän 
geneettisesti muunnetun maissin markkinoille saattaminen. 
2 artikla 
Tämä päätös on osoitettu Itävallalle. 
Tehty Brysselissä 
Neuvoston puolesta 
ISSN 1024-4492 
KOM(98) 339 lopullinen 
ASIAKIRJAT 
FI 15 03 14 
Luettelonumero : CB-CO-98-347-FI-C 
ISBN 92-78-36558-0 
Euroopan yhteisöjen virallisten julkaisujen toimisto 
L-2985 Luxemburg 
}